Միկե Բալ

**Միկե Բալ** (նիդերլ.` Mieke Bal, ), նիդերլանդացի գրականագետ, մշակույթի և արվեստի պատմաբան։ 1991 թվականից  համարվում է Ամստերդամի համալսարանի գրականության տեսության պրոֆեսոր։ Ամստերդամի Մշակութային հետազոտությունների ինստիտուտի (*Amsterdam School for Cultural Analysis, Theory and Interpretation* (*ASCA*)) հիմնադիրն ու առաջին տնօրենն է։

## Կենսագրություն
Ծնվել է 1946 թվականի մարտի 14-ին։ 1977 թվականին Ուտրեխտի համալսարանում պաշտպանել է դոկտորական ատենախոսություն ֆրանսիական և պատմահամեմատական գրականության գծով։ 1987-1991 թվականներին աշխատել է Ռոչեստրի համալսարանի (Նյու Յորք) Օտար լեզուների, գրականության և լեզվաբանության ինստիտուտի հետդոկտորական ծրագրի տնօրեն։ 1991-1996 թվականներին աշխատել է նույն համալսարանում որպես տեսողական և մշակութային ուսումնասիրությունների ստուդիայի հրավիրյալ պրոֆեսոր։ 1991 թվականից զբաղեցրել է Ամստերդամի համալսարանի պրոֆեսորի պաշտոնը։ 2003 թվականին Միկե Բալը մասնակցել է Ֆրանսիայում արաբ միգրանտների մասին ֆիլմի նկարահանման աշխատանքներին։ 2004-2005 թվականներին նկարիչ Շարամ Էնտեկաբի հետ միասին պատրաստել է տեսահոլովակների շարք «միգրացիա» թեմայով՝ Glub, Road Movie, Lost in Space, eye contact։

## Գիտական հետաքրքրություններ
Բալի գիտական հետաքրքրությունների շրջանակում  ներառված  են գրականության տեսություն, նշանագիտություն, մշակութաբանություն, հետգաղութային և ֆեմինիստական տեսություն, վիպագիտություն, Հին Կտակարանի ուսումնասիրություններ, ժամանակակից մշակույթ և 17-րդ դարի մշակույթ։ Բալի ստեղծագործությունների վրա ազդեցություն են ունեցել այնպիսի գիտնականներ, ինչպիսիք են Ջուդիթ Բատլերը, Յուլիա Կրիստևան, Գայատրի Չակրավորտի Սպիվակը, Ժիլ Դելյոզը, Ժակ Դերիդան, Հոմի Բհաբհան։

«*The Practice of Cultural Analysis: Exposing Interdisciplinary Interpretation*» (1999) ծրագրային աշխատանքի հրապարակումից հետո Բալը դիտարկվում է որպես հումանիտար գիտությունների բարեփոխումների  ջատագով՝ ուղղված մշակույթի նոր վերլուծության զարգացմանը, որը պետք է տեղի ունենա միջդիսցիպլինար մակարդակում, միաժամանակ խուսափելով ամերիկյան մշակութաբանության որոշ մոտեցումներին բնորոշ որոշակի մեթոդաբանական անթափանցիկությունից, պարզեցումներից և կամայականությունից (*Cultural Studies*): Գրքում ներկայացված է ինչպես տեսական հասկացությունները, այնպես էլ այդ տեսակի մշակութային վերլուծության կիրառման գործնական հնարավորությունները։ Գիրքը թարգմանվել է գերմաներեն, իսպաներեն և չինարեն։

## Անձնական կյանք
Բալի դուստրը՝ Նանա Վերհոֆը, նույնպես գիտնական է։ Նա Ուտրեխտի համալսարանի ԶԼՄ-ների և մշակույթի ուսումնասիրությունների ամբիոնի մեդիա և կատարողական ուսումնասիրությունների դասախոս է։

## Ընտրված հրապարակումներ
* "Kulturanalyse" (редакторы и авторы послесловия Thomas Fechner-Smarsly и Sonja Neef, 2000, 2002)
* "The Practice of Cultural Analysis: Exposing Interdisciplinary Interpretation" (как редактор, 1999)
* "Quoting Caravaggio: Contemporary Art, Preposterous History" (1999)
* "Hovering Thing between and Event: Encounters with Lili Dujourie" (1998)
* "The Mottled Screen: Reading Proust Visually" (1997)
* "Double Exposures: The Subject of Cultural Analysis" (1996)
* "Reading Rembrandt: Beyond the Word-Image Opposition" (1991, 1994)
* "Lethal Love: Feminist Literary Readings of Biblical Love Stories." (1987)
* "Murder and difference: gender, genre, and scholarship on Sisera's death." (1987)
* "Femmes au risque d'narratologie critique." (1986)
* "De theorie de vertellen en verhalen: inleiding in de narratologie." (1986)
* "En Sara in haar tent lachte-- : patriarchaat en verzet in bijbelverhalen." (1984)
* "Inleiding in de literatuurwetenschap." (mit Jan Van Luxemburg und Grietje van Ginneken, 1981)
* "Literaire genres en hun gebruik." (1981)
* "Theorie De van vertellen en verhalen." (1980), englisch: "Narratology: introduction to the theory of narrative." (1985, 1997)
* "Mensen van papier: over personages in de literatuur." (1979)
* "Narratologie: essais sur la signification narrative dans quatre romans modernes." (1977)
* "La Complexite d'un roman populaire: ambiguite dans «La Chatte»." (1974)

## Ծանոթագրություններ

## Արտաքին հղումներ
* Официальная страница
* Bal-Rezension in der „Zeit“ (нем.)
* подробная критика книги Баль о Караваджо 

Կատեգորիա:Ուտրեխտի համալսարանի շրջանավարտներ
Կատեգորիա:Հոլանդացի ֆեմինիստներ
Կատեգորիա:Հոլանդացի արվեստագետներ
Կատեգորիա:Հոլանդացի պատմաբաններ
Կատեգորիա:Նիդերլանդների արվեստի և գիտությունների թագավորական ակադեմիայի անդամներ
Կատեգորիա:Հոլանդացի կին գիտնականներ
Կատեգորիա:Բնօրինակում անաղբյուր հոդվածներ